Pascal Couchepin
Paskalis Kušpenas (pranc. Pascal Couchepin, g. 1942 m. balandžio 5 d.) – šveicarų politikas, buvęs Šveicarijos Federalinės Tarybos narys (1998–2009 m.). Jis priklauso Šveicarijos laisvųjų demokratų partijai bei du kartus – 2003 ir 2008 m. – buvo Šveicarijos konfederacijos prezidentas. Būdamas Federalinės Tarybos nariu, P. Kušpenas vadovavo federaliniam ekonomikos reikalų departamentui (nuo 1998 iki 2002 m.) bei federaliniam vidaus reikalų departamentui (nuo 2003 iki 2009 m.).